Gian-Franco Kasper

Gian-Franco Kasper (24. tammikuuta 1944 St. Moritz, Sveitsi – 9. heinäkuuta 2021) oli sveitsiläinen hiihdon järjestövaikuttaja. Hän oli Kansainvälisen hiihtoliiton (FIS) pääsihteeri vuodesta 1975 ja puheenjohtaja vuodesta 1998 ja Kansainvälisen olympiakomitean jäsen vuosina 2000–2018. Hän oli myös WADAn jäsen.

Kasper opiskeli Zürichin yliopistossa psykologiaa, filosofiaa ja journalismia.

Kasper herätti julkisuudessa huomiota lausunnoillaan, kuten kiisti ilmastonmuutoksen ja suositteli kilpailujen järjestämistä diktatuureissa, koska se on helppoa.

Kasper kuoli heinäkuussa 2021. Kesäkuussa hän oli luopunut paikastaan FIS:n puheenjohtajana.

Lähteet 

Sveitsiläiset henkilöt
Sveitsiläiset urheiluvaikuttajat
Kansainvälisen olympiakomitean jäsenet
Vuonna 1944 syntyneet
Vuonna 2021 kuolleet